Šiaurės Osetijos herbas
Šiaurės Osetijos herbas – oficialus Šiaurės Osetijos respublikos simbolis, patvirtintas 1994 m. lapkričio 24 d. Herbo skydas apvalus, raudoname lauke auksinis su juodomis dėmėmis einantis irbis, žengiantis auksine žeme sidabrinių kalnų (iš viršaus vienas, paskui trys ir trys) fone. Herbą sukūrė gruzinų mokslininkas kunigaikštis Vachuštis Bagrationis 1735 m. Šio herbo variantas 1998 m. priimtas kaip Pietų Osetijos herbas.